Super Fly (film)
<s>Super Fly je američki kriminalistički film snimljen 1972. godine u režiji Gordona Parksa Juniora kome je to bilo debitantsko ostvarenje, poznat kao jedno od najuspješnijih, najuticajnijih, ali i najkontroverznijih ostvarenja blaxploitation žanra.</s>

<s>Protagonist, koga tumači Ron O'Neal, je crni diler kokaina koji, usprkos uspješne karijere koja mu je omogućila luksuz o kome većina njegovih sunarodnjaka može samo sanjati, zaključuje kako taj posao nema budućnosti te kako se iz njega treba povući.</s><s>Radnja prikazuje, kako, u nastojanju da se financijski osigura za nastavak života, pokreće dotada najambiciozniju operaciju krijumčarenja 30 kilograma kokaina, ali i kako se pri tome mora suočiti kako sa izdajničkim suradnicima, tako i sa korumpiranom policijom.</s>

<s>Jedan od producenata filma bio je režiserov otac Gordon Parks, koji je prethodne godine postigao ogroman uspjeh sa Shaftom, koji se često navodi kao prvo blaxploitation ostvarenje.</s><s>Film je snimljen sa prilično niskim budžetom u nezavisnoj produkciji, pri čemu su gotovo svi glumci i članovi ekipe bili crnci.</s><s>Jedan od važnih sudionika bio je ugledni soul muzičar Curtis Mayfield koji je napisao istoimeni soundtrack, a čije će izdanje u obliku albuma postati veliki hit i postati jedan od prvih soundtrackova sa zaradom većom od samog filma.</s>

<s>Super Fly je i kao film postigao veliki uspjeh, a što se često tumači time da je protagonist u mnogo čemu prepoznat kao uzor za mladu afroameričku publiku, odnosno, što se, usprkos bavljenja kriminalom, nametnuo kao oličenje uspjeha i ostvarenja američkog sna.</s><s>To je, sa druge strane, postalo predmetom teških optužbi od strane afroameričkog establishmenta, prije svega organizacije NAACP koja je javno osudila film.</s><s>Super Fly je značajno uticao na modu, prije svega zbog kostima kojima je protagonist signalizirao svoje bogatstvo, ali kičerajskog ukrašavanja vlastitog automobila koga će ubrzo početi imitirati crnci u stvarnom životu, stvorivši trend tzv. "pimpmobila".</s><s>Ron O'Neal je zahvaljujući filmu postao jedna od najvećih zvijezda blaxploitation žanra.</s><s>Pokušaj da se uspjeh filma sljedeće godine dodatno eksploatirao sa nastavkom pod naslovom Super Fly T.N.T., pak, nije uspio</s>

<s>Quentin Tarantino je jedan od velikih poklonika Super Fly te mu je 1997. godine odao počast svojim filmom Jackie Brown.</s>

<s>Uloge
 Ron O'Neal ...</s><s>Youngblood Priest
 Carl Lee ...</s><s>Eddie
 Sheila Frazier ...</s><s>Georgia (kao Shiela Frazier)
 Julius Harris ...</s><s>Scatter
 Charles McGregor ...</s><s>Fat Freddie (kao Charles MacGregor)
 Nate Adams ...</s><s>Diler
 Polly Niles ...</s><s>Cynthia
 Yvonne Delaine ...</s><s>Mrs.</s><s>Freddie
 Henry Shapiro ...</s><s>Robbery Victim
 James G. Richardson ...</s><s>Džanki (kao Jim Richardson)
 Make Bray ...</s><s>Džanki
 Al Kiggins ...</s><s>Policajac
 Fred Rolaf ...</s><s>Policajac
 Bob Bonds ...</s><s>Policajac
 Alex Stevens ...</s><s>Policajac
 Harry Manson ...</s><s>Policajac
 Floyd Levine ...</s><s>Policajac
 Sig Shore (naveden kao Mike Richards) ...</s><s>Zamjenik komesara Reardon
 Curtis Mayfield ... sam sebe (The Curtis Mayfield Experience)
 Master Henry Gibson ... sam sebe (The Curtis Mayfield Experience)
 Lucky Scott ... sam sebe (The Curtis Mayfield Experience)
 Craig McMullen ... sam sebe (The Curtis Mayfield Experience)
 Tyrone McCullough ... sam sebe (The Curtis Mayfield Experience)</s>

<s>Izvori</s>

<s>Vanjske veze</s>

<s></s>

<s>Američki filmovi
Kriminalistički filmovi
Dramski filmovi
Akcije (filmovi)
Gangsterski filmovi</s>

